**Kúpno - predajná zmluva**

uzavretá v zmysle § 409 Obchodného zákonníka č. 513/91 Zb. v platnom znení  
(ďalej len „Zmluva“)

**1. Zmluvné strany**

1.1 **Kupujúci**: Obec Mužla

Sídlo: č. 711, 94352 Mužla

Štatutárny orgán: Ing. Iván Farkas, starosta

IČO: 00309125

DIČ: 2021060558

Bankové spojenie: Prima Banka Slovensko, a.s.

Číslo účtu IBAN: SK25 5600 0000 0009 0498 8007

Ďalej len Kupujúci

1.2 **Predávajúci**:

Sídlo:

Štatutárny orgán:

IČO:

DIČ:

IČ DPH:

Bankové spojenie:

Číslo účtu IBAN:

Ďalej len Predávajúci

**2. Predmet kúpnej zmluvy**

2.1 Predávajúci sa touto zmluvou zaväzuje dodať Kupujúcemu Tovar a previesť na neho vlastnícke právo k tomuto Tovaru a Kupujúci sa zaväzuje zaplatiť za Tovar kúpnu cenu podľa tejto Zmluvy.

2.2 Tovarom pre účely tejto Zmluvy je **„Vybavenie vinárskeho laboratória, Mužla“,** podrobnešpecifikované v  **Zozname s technickými parametrami**, ktorý je ***prílohou č. 1*** tejto zmluvy (ďalej len „Tovar“).

2.3 Dodanie Tovaru zahŕňa jeho dodanie do miesta plnenia.

2.4 Predávajúci prehlasuje, že je vlastníkom Tovaru a je oprávnený s ním nakladať za účelom jeho predaja podľa tejto zmluvy.

**3. Dodacie podmienky**

3.1 Predávajúci sa zaväzuje dodať nový, doposiaľ nepoužitý Tovar Kupujúcemu max. **do 2 mesiaca od nadobudnutia účinnosti podľa bodu 8.1 tejto zmluvy**. Konkrétny termín dodania oznámi Predávajúci kupujúcemu najmenej dva pracovné dni vopred a to písomne prostredníctvom e-mailu.

3.2 Miestom dodania Tovaru sú prevádzkové priestory Kupujúceho nachádzajúce sa na adrese: **obec Mužla, súp. č. 902** (ďalej len „miesto dodania“).

3.3 Predávajúci je povinný Tovar riadne dodať v lehote na jeho dodanie uvedenej v bode 3.1.

3.4 Dodanie Tovaru do miesta dodania potvrdzuje Kupujúci písomne a to podpísaním preberacieho protokolu. V **Preberacom protokole** sapotvrdzuje druh, množstvo, vyhotovenie a kompletnosť dodaného Tovaru podľa **prílohy č. 1** tejto zmluvy.

3.5 Kupujúci je povinný pri dodávke Tovaru vykonať jeho fyzické prevzatie a bezodkladne reklamovať prípadnú nekompletnosť, alebo zjavnú vadu Tovaru.

3.6 Zistenie vád je Kupujúci povinný oznámiť písomne formou **Reklamačného protokolu.**

3.7 Dodaný Tovar musí spĺňať všetky požadované kvalitatívne parametre a úžitkové vlastnosti uvedené v špecifikácii, ktorá tvorí **prílohu č. 1** tejto Zmluvy. Kupujúci je oprávnený pri dodávke skontrolovať predmet zákazky a v prípade dodávky iného Tovaru, ako toho ktorý je uvedený v **prílohe č. 1** tejto Zmluvy tento Tovar neprevziať. Špecifikácia Tovaru v **prílohe č. 1** tejto zmluvy musí byť zhodná s tovarom uvedeným v ponuke predloženej Predávajúcim.

3.8 Splnením dodávky sa rozumie dátum riadneho uvedenia Tovaru do prevádzky Predávajúcim v mieste dodania.

**4. Kúpna cena a platobné podmienky**

4.1 Kúpna cena Tovaru je stanovená v súlade s ponukou Predávajúceho, ktorú v rámci verejného obstarávania predložil takto:

Celková cena bez DPH: **€**

DPH 20 %. **€**

**Celková cena vrátane DPH: €**

slovom: štyridsaťjedentisícdeväťstodeväťdesiatsedem eur desať centov s DPH

4.2 Kúpna cena podľa tohto článku je cenou za nový kompletne funkčný Tovar bez závad. V uvedenej kúpnej cene podľa bodu je zahrnuté: cena Tovaru, clo, dopravné náklady, príslušná technická a sprievodná dokumentácia.

4.3 Právo na zaplatenie kúpnej ceny vzniká Predávajúcemu riadnym splnením jeho záväzkov spôsobom uvedeným v tejto zmluve a ukončením preberacieho konania zo strany Kupujúceho.

4.4 Splatnosť faktúry je **60 dní** odo dňa jej doručenia Kupujúcemu.

**5. Zodpovednosť za škodu a za vady, záručná doba**

5.1 Predávajúci ručí za vlastnosti Tovaru počas záručnej doby, ktorá bola Predávajúcim stanovená na **24 mesiacov**. Táto záručná doba začína plynúť odo dňa podpísania protokolu. Predávajúci zodpovedá za to, že Tovar je dodaný podľa podmienok tejto Zmluvy, v súlade s jeho ponukou.

5.2 Zmluvné strany sa dohodli, že v prípade vady Tovaru počas záručnej doby, má Kupujúci právo požadovať a Predávajúci povinnosť bezplatne odstrániť vady Tovaru.

5.3 Záruka na Tovar podľa tohto článku platí za predpokladu, že Kupujúci Tovar používa a obsluhuje s príslušnou starostlivosťou podľa inštrukcií Predávajúceho, obsiahnutých v priloženej dokumentácii. Predávajúci neručí za vady spôsobené nesprávnou manipuláciou zo stany Kupujúceho.

5.4 Kupujúci sa zaväzuje, že reklamácie a vady (poruchy) Tovaru uplatní bezodkladne po ich zistení. Ohlásenie vady Tovaru za Kupujúceho oznámi Predávajúcemu oprávnená osoba Kupujúceho na tel. číslo: .................................., alebo na e mail:…………………...

**6. Sankcie**

6.1 V prípade, že predávajúci nedodrží dobu plnenia, dohodnutú v tejto zmluve, uhradí kupujúcemu zmluvnú pokutu vo výške 0,05 % z ceny nedodaného predmetu tejto zmluvy za každý začatý deň z omeškania, najviac však do výšky 25 % z ceny predmetu plnenia. Základom pre výpočet sú ceny s DPH.

6.2 V prípade omeškania kupujúceho s úhradou daňového dokladu v tejto zmluve uhradí kupujúci predávajúcemu úrok z omeškania vo výške 0,05% z neuhradenej sumy za každý začatý deň omeškania, najviac však do výšky 25 % z neuhradenej sumy.

**7. Odstúpenie od zmluvy**

7.1. Zmluvné strany sa dohodli, že porušenie zmluvných povinností dohodnutých v tejto zmluve, zakladá oprávnenie odstúpiť od zmluvy tej strane, ktorá je porušením povinností dotknutá. Spôsob odstúpenia od zmluvy sa riadi ustanoveniami § 345 a následne zákona č. 513/1991 Zb. Obchodný zákonník, v znení neskorších predpisov.

7.2 Kupujúci má právo odstúpiť od Kúpnej zmluvy v prípade skončenia alebo zániku Zmluvy o poskytnutí nenávratného finančného príspevku, uzavretej medzi Kupujúcim ako prijímateľom nenávratného finančného príspevku za účelom financovania plnení podľa Kúpnej zmluvy, a to bez ohľadu na právny titul skončenia alebo zániku Zmluvy o poskytnutí nenávratného finančného príspevku.

7.3 Kupujúci je oprávnený odstúpiť od Kúpnej zmluvy, keď Predávajúci akokoľvek porušil zmluvné povinnosti.

7.4 Odstúpenie od zmluvy je účinné dňom doručenia písomného oznámenia o odstúpení od Kúpnej zmluvy druhej zmluvnej strane.

7.5 Predávajúci je oprávnený od tejto zmluvy odstúpiť, ak:

a) Kupujúci vstúpi do nútenej správy, na jeho majetok bude vyhlásený konkurz, bude vyhlásené exekučné konanie.

b) V primeranej lehote neposkytne spolupôsobenie, pričom zmarí Predávajúcemu možnosť vykonať plnenie podľa tejto zmluvy.

d) Vzniknú nepredvídané okolnosti na strane Kupujúceho, ktoré zásadne zmenia podmienky plnenia tejto Zmluvy a súčasne sa nejedná o okolnosti vylučujúce zodpovednosť Kupujúceho,

e) Je preukázané porušenie právnych predpisov SR a ES v rámci realizácie aktivít tejto zmluvy súvisiacich s činnosťou Kupujúceho.

**8. Platnosť zmluvy**

8.1 Zmluva nadobúda platnosť dňom podpisu oboma zmluvnými stranami a účinnosť deň nasledujúci po zverejnení zmluvy na web portáli objednávateľa a súčasne po kladnej verifikácii procesu verejného obstarávania predmetu zmluvy riadiacim orgánom.

**9. Spoločné ustanovenia**

9.1 Zákazka spolufinancovaná z fondov EU a z vlastných zdrojov. Názov projektu „IG HERITAGE - Development of services supporting local wine makers in the region“, kód projektu: SKHU/1901/3.1/002 spolufinancované z Interreg Slovenská republika-Maďarsko

9.2 Predávajúci je povinný strpieť výkon kontroly/auditu/kontroly na mieste súvisiaceho s dodávaným tovarom, prácami a službami, kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

a) Ministerstvo pôdohospodárstva a rozvoja vidieka Slovenskej republiky a ním poverené osoby;

b) Ministerstvo financií Slovenskej republiky a ním poverené osoby;

c) Úrad vládneho auditu;

d) Protimonopolný úrad Slovenskej republiky;

e) Kontrolné orgány Európskej únie;

f) Výbor pre vnútorný audit a vládny audit;

g) Najvyšší kontrolný úrad Slovenskej republiky;

h) Splnomocnení zástupcovia Európskej Komisie a Európskeho dvora audítorov.

9.3 Predávajúci a Kupujúci sa dohodli a zaväzujú, že bezodkladne príjmu opatrenia na nápravu nedostatkov, zistených kontrolou (auditom) overovaním a to v lehote stanovenej Kupujúcim.

**10. Záverečné ustanovenia**

10.1 Zmluvu možno meniť iba písomnými dodatkami, podpísanými oprávnenými zástupcami oboch zmluvných strán. Dodatok k tejto zmluve je možné uzatvoriť výhradne písomnou formou po odsúhlasení obidvoma zmluvnými stranami a v súlade s § 10 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení a  súhlasom poskytovateľa nenávratného finančného príspevku v prípade potreby.

10.2 Právne vzťahy neupravené touto zmluvou sa riadia najmä príslušnými ustanoveniami zákona č. 513/1991 Zb. Obchodný zákonník, v znení neskorších predpisov a súvisiacich platných právnych predpisov Slovenskej republiky.

10.3 Zmluva je vyhotovená v štyroch vyhotoveniach, z ktorých jedno vyhotovenie obdrží Predávajúci a tri vyhotovenia Kupujúci.

10.4 Neoddeliteľnou súčasťou zmluvy sú prílohy:

a) Príloha č.1: **Zoznam s technickými parametrami**

10.5 Zmluvné strany sa dohodli, že prípadné spory vyplývajúce z tejto Zmluvy budú prednostne riešiť formou dohody (zmieru) prostredníctvom svojich zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd Slovenskej republiky. Rozhodným právom je právo Slovenskej republiky a právny vzťah sa bude vzťahovať k právnym predpisom Slovenskej republiky.

10.6 Zástupcovia zmluvných strán prehlasujú, že túto zmluvu uzatvárajú na základe slobodnej vôle, túto zmluvu neuzatvárajú v tiesni za nápadne nevýhodných podmienok, pod nátlakom a že obsahu zmluve porozumeli v celom rozsahu.

V ................., dňa: .................... V Mužle, dňa....................

Za Predávajúceho: Za Kupujúceho:

...................... ......................

Ing. Iván Farkas

starosta obcep